|  |  |  |
| --- | --- | --- |
|  |  | **ΑΝΑΚΟΙΝΩΣΗ** |
| ΕΛΛΗΝΙΚΗ ΔΗΜΟΚΡΑΤΙΑ  ΥΠΟΥΡΓΕΙΟ ΔΙΚΑΙΟΣΥΝΗΣ |  | Αθήνα 3 Ιουνίου 2021 |
| **ΣΥΝΤΟΝΙΣΤΙΚΗ ΕΠΙΤΡΟΠΗ**  **ΣΥΜΒΟΛΑΙΟΓΡΑΦΙΚΩΝ**  **ΣΥΛΛΟΓΩΝ ΕΛΛΑΔΟΣ**  ----------- |  | Αριθμ. πρωτ. 225  **ΠΡΟΣ** |
| Ταχ.Δ/νση : Γ. Γενναδίου 4 - Τ.Κ.106 78, Αθήνα  Τηλέφωνα : 210-3307450,60,70,80,90  FAX : 210-3848335  E-mail : notaries@notariat.gr  Πληροφορίες : Θεόδωρος Χαλκίδης |  | **Όλους τους συμβολαιογράφους**  **της Χώρας** |

**ΘΕΜΑ: *Αποστολή συμβολαίων δικαστικών και εισαγγελικών λειτουργών***

Κυρίες και κύριοι Συνάδελφοι,

Σας αποστέλλουμε συνημμένα, προς ενημέρωσή σας, το υπ’ αριθμ. πρωτ. 603/Γ/2021/21-5-2021 έγγραφο της Προέδρου της Αρχής Καταπολέμησης της Νομιμοποίησης Εσόδων από Εγκληματικές Δραστηριότητες κ. Άννας Ι. Ζαΐρη, με τίτλο «*Αποστολή συμβολαίων δικαστικών ή εισαγγελικών λειτουργών στη Γ’ Μονάδα της Αρχής Καταπολέμησης της Νομιμοποίησης Εσόδων από Εγκληματικές Δραστηριότητες*». Σύμφωνα με το συνημμένο έγγραφο, οι συμβολαιογράφοι οφείλουν (κατά τα οριζόμενα στο άρθρ. 2 παρ. 1 περ. δ’ Ν. 3213/2003, όπως ισχύει) να αποστέλλουν συμβόλαια δικαστικών και εισαγγελικών λειτουργών κ.λπ. που έχουν συντάξει, **στον Πρόεδρο της Επιτροπής του άρθρ. 3Α παρ. 3 του Ν. 3213/2003** (όπως αυτό έχει τροποποιηθεί και συμπληρωθεί με το άρθρ. 5 παρ. 1 του Ν. 4571/2018), και που στην προαναφερθείσα περίπτωση δικαστικών και εισαγγελικών λειτουργών είναι ***ο αρχαιότερος δικαστικός λειτουργός από τα μέλη της Επιτροπής αυτής***. Επομένως, αρμόδιος **δεν** είναι πλέονο Πρόεδρος της Γ’ Μονάδας της Αρχής Καταπολέμησης της Νομιμοποίησης Εσόδων από Εγκληματικές Δραστηριότητες, και η σχετική αλληλογραφία θα πρέπει να απευθύνεται στην ταχυδρομική διεύθυνση:

**Τμήμα Ελέγχου Δηλώσεων Περιουσιακής Κατάστασης**

Βασιλίσσης Σοφίας 11, 4ος Όροφος,

Αθήνα 10675

Τηλ.: 210-3692418 / FAX: 210-3692468

Υπενθυμίζεται, ότι η υποχρέωση αποστολής συμβολαίων αφορά, πέρα από τους δικαστικούς ή εισαγγελικούς λειτουργούς, και στους συζύγους, πρώην συζύγους, άτομα με τα οποία έχουν συνάψει σύμφωνο συμβίωσης και τέκνα αυτών, και περιλαμβάνει τις **μεταβιβάσεις οποιουδήποτε περιουσιακού στοιχείου**, κινητού ή ακίνητου, ή δικαιώματος, εφόσον οι εν λόγω λειτουργοί είναι εν ενεργεία και μέχρι δύο χρόνια από την παύση της ιδιότητας, καθώς και τις **αποδοχές κληρονομίας**.

Με τιμή

Ο Πρόεδρος

Γεώργιος Ρούσκας